

AKARSZ LENNI UTCAZENÉSZ?

LEGYÉL!

A Körmendi Napok – 2017. ideje alatt lehetőséget biztosítunk zenészeknek, „vásári hökkentőknek” arra, hogy a rendezvényi helyszíneken produkcióikat bemutassák.

Várunk mindenkit, aki hangszerével együtt szeretné a publikumot szórakoztatni. Nem zárjuk ki a trükkös mutatványokat sem, sőt ha akad olyan, aki szobornak állna – itt a soha vissza nem térő alkalom!

Feltételeink minimálisak:

* ne kelljen felkonferálni (legyen önellátó e tekintetben)
* ha szükséges, hozzon magával hangosító berendezést (áramot adunk)
* ne nyomja el a színpadi produkciókat a hangerő – emiatt elvárásunk, hogy a színpadi fellépések szünetében produkálják magukat
* nem bánjuk, ha meghökkentik, megállásra kényszerítik a járókelőket és alkalmi közönséget hoznak össze
* regisztráljanak a Körmendi Kulturális Központban, kérjenek közterület-foglalási engedélyt (díjmentes), hogy minden rendben legyen

Amennyiben a fentiekhez alkalmazkodnak, érvénybe lépnek az alábbi szabályok:

* egymást nem zavarják, alkalmazkodnak más produkciókhoz
* fizetségük az élmény, amiben részesülnek, illetve amelyet a publikumnak adnak
* engedélyezett a nyitott gitártok, illetve a kalap használata
* nem elvárás a körmendi lakcímkártya
* „bandázni” lehet



PRÓBA?

SZERENCSE!

Információ:

Körmendi Kulturális Központ

9900 Körmend, Berzsenyi u. 11.

Távbeszélő: 06-94/594-227

Villámposta: cultcent9900@gmail.com